‘Mans in Moslemdrag’ skiet 2 broers in Delft | Netwerk24
‘Mans in Moslemdrag’ skiet 2 broers in Delft
Deur Shantel Moses 17 Februarie 2017 15:40
Die polisie ondersoek ’n klag van poging tot moord nadat twee broers Donderdagaand gewond is toe sowat 20 mans, glo gleklee "in Moslemdrag" op hulle losgebrand het.
Dit het omstreeks 22:15 in Vuurleliesingel in Rosendal in Delft, Kaapstad, gebeur.
Volgens ’n ingeligte bron het drie bakkies vol mans wat Moslemdrag aangehad het voor die huis gestaan.
Die mans se gesigte was bedek en van hulle het koeëlvastebaadjies aangehad.
“Hulle het voor die huis gestaan en vir Voudie op sy naam geroep. Hulle het ook gesê hulle is die polisie.”
Toe Horatio Solomons, ook bekend as Voudie, en sy broer, ene Chad Arendse, uit die huis kom en die hek oopmaak, het die mans op hulle begin skiet.
Hulle het voor die huis gestaan en vir Voudie op sy naam geroep. Hulle het ook gesê hulle is die polisie.
Sers. Noloyiso Rwexana, ’n polisiewoordvoerder, het die skietvoorval bevestig.
“Toe die polisie op die toneel kom, was daar twee beskadigde motors met insittendes. Twee beseerde mans met veelvoudige skietwonde is ook op die toneel aangetref. Albei mans is hospitaal toe geneem vir behandeling.”
Die motors is dié van die beseerdes en is in die skietery beskadig. Daar word vermoed dat van hul vriende hulle na die hospitaal wou vervoer in die motors.
Die verdagtes is onbekend en steeds soek.
Die polisie het nie bevestig of ontken of die verdagtes wel in tradisionele Moslemdrag geklee was nie.
* Washeema Matthews (17), ’n gr. 10-leerling, is Woensdag omstreeks 12:40 ook in Vuurleliesingel doodgeskiet.
Meer oor: Delft
Skote klap glo tussen polisielede
Jong man sterf ná skote klap